Leotwana le hlamilwe neng?
Ga go na motho yo a tsebago gore leotwana le thomile go dirwa neng. Bohlatse bja boepi bja marope bo bonala bo bontšha gore leotwana le be le dirišwa la mathomo go dira dibjana tša letsopa kua Mesopotamia mo e ka bago nywaga e 7 000 e fetilego, nakong ya Mehla ya Mafsika a Mpsha. Ka morago, e be e dirišwa go dira dikoloi tša ntwa. Maotwana a dikoloi a hweditšwe kua Sumer mathomong a 3000 B.C.E. Leotwana ke e nngwe ya dilo tše bohlokwa kudu tšeo di ilego tša hlangwa historing ya batho. E be e le e holago kudu bakeng sa go dira dibjana tša letsopa le go sepela nageng. Gape ke karolo e bohlokwa ya metšhene.